चैंपियंस ट्रॉफी: टीम इंडिया के खिलाफ सेमीफाइनल मैच का पूरा मजा लेना चाहती है मशरफे मुर्तजा की बांग्‍लादेश टीम...  
बांग्‍लादेशी टीम ने न्‍यूजीलैंड के खिलाफ हासिल की बेहतरीन जीत
मुर्तजा बोले, यह अनुभव वर्ल्‍डकप की तैयारी में मददगार रहेगा
सेमीफाइनल मैच को लेकर हम अतिरिक्‍त दबाव में नहीं हैं
चैंपियंस ट्रॉफी के सेमीफाइनल में सबसे आश्‍चर्यजनक एंट्री मशरफे मुर्तजा की बांग्‍लादेशी टीम की रही है. बांग्‍लादेश ने इस महत्‍वपूर्ण टूर्नामेंट के अंतिम चार में जगह बनाकर हर किसी को हैरान किया है. टीम को सेमीफाइनल में गत विजेता भारतीय टीम से 15 जून को मुकाबला करना है. यह निश्चित है कि टीम इंडिया इस मैच में बांग्‍लादेश को हल्‍के में लेने की भूल नहीं करेगी. बांग्‍लादेश ने जिस तरह से अपने आखिरी मैच में न्‍यूजीलैंड को हराया है, उस लिहाज से उसे भारत क्‍या, कोई भी टीम कमजोर मानने की गलती नहीं करेगी. टूर्नामेंट में 'छुपा रुस्‍तम' मानी जा रही बांग्लादेशी टीम के कप्तान मशरफे मुर्तजा ने कहा है कि चैंपियंस ट्रॉफी का अनुभव टीम को वर्ल्‍डकप-2019 की तैयारी के लिए मदद करेगा. अगला वर्ल्‍डकप भी इंग्लैंड में खेला जाएगा.
बांग्लादेश के अखबार-डेली स्टार ने मुर्तजा के हवाले से लिखा है, "टीम के युवा खिलाड़ियों के लिए यह दौरा सीखने वाला रहा है. इस तरह की परिस्थितियां उनके लिए नई हैं. मैं चाहता हूं कि वह इसका लुत्फ उठाएं और जितना हो सकें सीखें ताकि दो साल बाद जब वह यहां वर्ल्‍डकप के लिए आएं तो परिस्थितियों से वाकिफ हों और अच्छा प्रदर्शन कर सकें." न्यूजीलैंड के ऊपर जीत के बारे में मुर्तजा ने कहा, "जब हम यहां आए थे तब हमने इसके बारे में नहीं सोचा था.' उन्होंने कहा, "यह बात हमारे दिमाग में तब आई जब हमने न्यूजीलैंड के खिलाफ जीत हासिल की. हां, अब हम उस पड़ाव पर हैं जो हमारे लिए बहुत बड़ा है. लेकिन हम किसी तरह के अतिरिक्त दबाव में नहीं हैं. हम आराम करने के बाद सेमीफाइनल में जाना चाहते हैं. हम अभ्यास में भी कुछ अतिरिक्त नहीं करना चाहते."    

बांग्लादेश के अखबार-डेली स्टार ने मुर्तजा के हवाले से लिखा है, "टीम के युवा खिलाड़ियों के लिए यह दौरा सीखने वाला रहा है. इस तरह की परिस्थितियां उनके लिए नई हैं. मैं चाहता हूं कि वह इसका लुत्फ उठाएं और जितना हो सकें सीखें ताकि दो साल बाद जब वह यहां वर्ल्‍डकप के लिए आएं तो परिस्थितियों से वाकिफ हों और अच्छा प्रदर्शन कर सकें." न्यूजीलैंड के ऊपर जीत के बारे में मुर्तजा ने कहा, "जब हम यहां आए थे तब हमने इसके बारे में नहीं सोचा था.' उन्होंने कहा, "यह बात हमारे दिमाग में तब आई जब हमने न्यूजीलैंड के खिलाफ जीत हासिल की. हां, अब हम उस पड़ाव पर हैं जो हमारे लिए बहुत बड़ा है. लेकिन हम किसी तरह के अतिरिक्त दबाव में नहीं हैं. हम आराम करने के बाद सेमीफाइनल में जाना चाहते हैं. हम अभ्यास में भी कुछ अतिरिक्त नहीं करना चाहते."